
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 4 

23 Ιανουάριου 2008 


ΝΟΜΟΣ ΥΠ’ ΑΡΙΘΜ. 3630 

Αποχώρηση από την υπηρεσία δικαστικών 
λειτουργών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 
Άρθρο 1 

1. Δικαστικοί λειτουργοί της πολιτικής και ποινικής 
δικαιοσύνης, από το βαθμό του ειρηνοδίκη και πρωτό¬ 
δικη ή αντεισαγγελέα πρωτοδικών έως και το βαθμό 
του προέδρου ερετών ή εισαγγελέα ερετών, καθώς και 
σι δικαστικοί λειτουργοί αντίστοιχων βαθμών του Συμ¬ 
βουλίου της Επικρατείας, του Ελεγκτικού Συνεδρίου και 
των τακτικών διοικητικών δικαστηρίων, οι οποίοι έχουν 
συμπληρώσει, κατά το χρόνο υποβολής της αιτήσεως 
τους, δώδεκα (12) έτη πραγματικής δικαστικής υπηρε¬ 
σίας και αδυνατούν να συνεχίσουν να ανταποκρίνονται 
στα δικαστικά τους καθήκοντα ή δεν είναι κατάλληλοι 
για την άσκηση δικαστικών καθηκόντων, εξαιτίας προ¬ 
βλημάτων υγείας ή οποιωνδήποτε άλλων λόγων, μπο¬ 
ρούν να ζητήσουν την έξοδο τους από την υπηρεσία, 
σύμφωνα με τις διατάξεις ταυ παρόντος νόμου. 

2. Για την έξοδό τους από την υπηρεσία, οι ενδιαφε¬ 
ρόμενοι υποβάλλουν αίτηση στο Υπουργείο Δικαιοσύνης 
μέσα σε αποκλειστική προθεσμία δύο (2) μηνών από τη 
δημοσίευση του νόμου που θα ρυθμίζει τα συνταξιοδο- 
τικά θέματα των αποχωρούντων, κατά τις διατάξεις της 
προηγούμενης παραγράφου, δικαστικών λειτουργών. Η 
αίτηση δεν ανακαλείται. Αίρεση, προθεσμία ή όρος στην 
αίτηση λογίζονται ότι δεν υπάρχουν. 

3. Μέσα σε είκσσι (20) ημέρες από τη λήξη της προ¬ 
θεσμίας της προηγούμενης παραγράφου, ο Υπουργός 
Δικαιοσύνης διαβιβάζει τις αιτήσεις στο οικείο Ανώτατο 
Δικαστικό Συμβούλιο, που κρίνει κάθε αίτηση και αποφα¬ 
σίζει για την παραδοχή ή την απόρριψη της, λαμβάνο- 
ντας υπόψη και την ανάγκη τηρήσεως του αριθμητικού 
μέτρου, που προβλέπεται στο άρθρο 4 παράγραφος 1 
του παρόντος νόμου. 

4. Ο Υπουργός Δικαιοσύνης μπσρεί να διαφωνήσει με 
την απόφαση του Ανώτατου Δικαστικού Συμβουλίου 
για την αποδοχή ή την απόρριψη των αιτήσεων, μέσα 
σε προθεσμία δεκαπέντε (15) ημερών από την υποβολή 


των σχετικών απσφάσεων στο Υπουργείο Δικαιοσύνης. 
Δικαίωμα προσφυγής, εντός της αυτής προθεσμίας από 
την κσινοποίηση της αποφάσεως, έχει και εκείνος του 
οποίου απορρίφθηκε η αίτηση. Η διαφωνία του Υπουρ¬ 
γού και οι προσφυγές των ενδιαφερομένων εισάγονται, 
εντός μηνός από τη λήξη της ανωτέρω προθεσμίας, 
στην Ολσμέλεια του οικείου Ανώτατου Δικαστηρίου 
που αποφασίζει οριστικά. 

Άρθρο 2 

1. Στους δικαστικούς λειτουργούς οι οποίοι θα εξέλ¬ 
θουν από την υπηρεσία, κατ’ εφαρμογή του προηγού¬ 
μενου άρθρου, για λόγους υγείας η άλλον ανυπαίτιο 
λόγο, μπορεί να απονεμηθεί, με την ίδια απόφαση του 
Ανώτατου Δικαστικού Συμβουλίου που δέχεται την αίτη¬ 
ση τους, ο επόμενος βαθμός, εφόσον μέχρι την υποβολή 
της αίτησης είχαν τα τυπικά και ουσιαστικά προσόντα 
για την προαγωγή τους στο βαθμό αυτόν. 

2. Αν η αίτηση εξόδου από την υπηρεσία δικαστικού 
λειτουργού γίνει αποδεκτή, κατά την προηγούμενη πα¬ 
ράγραφο, αλλά δεν του απονεμήθηκε ο επόμενος βαθ¬ 
μός, επιτρέπεται, κατ’ ανάλογη εφαρμογή κατά περίπτω¬ 
ση των άρθρων 68, 73 και 79 του Κώδικα Οργανισμού 
Δικαστηρίων και Κατάστασης Δικαστικών Αειτουργών 
(ν. 1756/1988, ΦΕΚ 35 Α), προσφυγή κατά του μέρους της 
αποφάσεως που αφορά τη μη προαγωγή του. 

Άρθρο 3 

1. Οι Επιθεωρητές των πολιτικών - ποινικών και των 
τακτικών διοικητικών δικαστηρίων και ο Πρόεδρος του 
Πρωτοβάθμιου Συμβουλίου Επιθεώρησης ή το οριζόμενο 
από αυτόν μέλος του Συμβουλίου αυτού για τους ειση¬ 
γητές και παρέδρσυς του Συμβουλίου της Επικρατείας 
και του Ελεγκτικού Συνεδρίου, αντιστοίχως, μετά από 
έλεγχο των στοιχείων των ατομικών φακέλων και των 
καταστάσεων εργασιών των επιθεωρούμενων δικαστι¬ 
κών λειτουργών και συλλογή πληροφοριών από τους δι- 
ευθύνοντες τα δικαστήρια και τις εισαγγελίες, από τους 
προέδρους των τμημάτων στα οποία υπηρετούν, καθώς 
και από τυχόν υπάρχουσες αναφορές των προέδρων 
των οικείων Δικηγορικών Συλλόγων, συντάσσουν ειδική 
έκθεση, μέσα σε προθεσμία τριών (3) μηνών από τη 
δημσσίευση ταυ παρόντσς νόμου, για τους δικαστικούς 
λειτουργούς, οι οποίοι έχουν επί ικανό χρόνο εμφανώς 
μειωμένη υπηρεσιακή απόδοση (ποιοτική - ποσοτική) 

ή των οποίων η υπηρεσιακή και κοινωνική συμπεριφο¬ 
ρά και εν γένει παράσταση δεν είναι η πρσσήκσυσα. 
Η έκθεση αυτή περιέχει συνσπτικώς τα στοιχεία που 
υπάρχουν σε βάρσς κάθε δικαστικού λειτουργού και 
υποβάλλεται στον Υπουργό Δικαιοσύνης, στον Πρόεδρο 
και στον Προϊστάμενο της Επιθεωρήσεως του οικείου 
Ανώτατου Δικαστηρίου και στον Εισαγγελέα του Αρείου 
Πάγου για τους εισαγγελείς, κατ’ ανάλογη εφαρμογή 
του άρθρου 88 του Κώδικα Οργανισμού Δικαστηρίων 
και Κατάστασης Δικαστικών Λειτουργών. Απόσπασμα 
της έκθεσης αυτής, με τα στσιχεία που αφορούν κάθε 
δικαστικό λειτουργό χωριστά, κοινοποιείται προσωπικά 
σε αυτόν από τους επιθεωρητές ή τον Πρόεδρο του 
Πρωτοβάθμιου Συμβουλίου Επιθεώρησης είκοσι (20) 
τουλάχιστον ημέρες πριν από τη λήξη της προθεσμίας 
της παραγράφου 2 του άρθρου 1. 

2. Ο Υπουργός Δικαιοσύνης, ο Πρόεδρος του οικεί¬ 
ου Ανώτατου Δικαστηρίου, ο Εισαγγελέας του Αρείου 
Πάγου για τους εισαγγελείς ή ο Προϊστάμενος Επιθεώ¬ 
ρησης κάθε κλάδου κινούν τη διαδικασία της οριστικής 
παύσης των δικαστικών λειτσυργών, για τους οποίους, 
σύμφωνα με τις ειδικές εκθέσεις της πρσηγούμενης 
παραγράφου, συντρέχει περίπτωση ανικανότητας ή 
αδυναμίας εκτέλεσης των υπηρεσιακών καθηκόντων 
ή υπηρεσιακής ανεπάρκειας, από την Ολσμέλεια ταυ 
οικείσυ Ανώτατου Δικαστηρίου, σύμφωνα με τις δια¬ 
τάξεις του άρθρου 60 παράγραφοι 2 και 5 έως 8 του 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών. Η διάταξη του άρθρου 108 παρ. 1 
του ίδιου Κώδικα εφαρμόζεται και στην περίπτωση αυτή 
αναλόγως για τους δικαστικούς λειτουργούς, οι οποίοι 
δεν έχουν συμπληρώσει πραγματική δημόσια υπηρεσία 
είκσσι πέντε (25) ετών. 

Άρθρα 4 

1. Ο συνσλικός αριθμός των δικαστικών λειτσυργών 
πσυ εξέρχσνται από την υπηρεσία, κατ’ εφαρμογή των 


διατάξεων του παρόντος νόμου, δεν μπορεί να υπερβεί 
για οποιονδήποτε λόγο τους εκατό (100) και κατανέμο- 
νται μέχρι εβδομήντα (70) για την πολιτική και ποινική 
δικαιοσύνη, μέχρι είκοσι πέντε (25) για τα τακτικά διοι¬ 
κητικά δικαστήρια και μέχρι τρεις (3) και δύο (2) για το 
Συμβούλιο της Επικράτειας και το Ελεγκτικό Συνέδριο, 
αντιστοίχως. 

2. Η λύση της υπηρεσιακής σχέσης των εξερχόμενων, 
κατά τις διατάξεις του παρόντος, δικαστικών λειτσυρ- 
γών επέρχεται με προεδρικό διάταγμα, που εκδίδεται 
με πρόταση του Υπουργού Δικαιοσύνης. 

Άρθρο 5 

Η ισχύς τσυ παρόντσς νόμου αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός εάν 
σε επί μέρσυς διατάξεις τσυ ορίζεται διαφορετικά. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 18 Ιανουαρίου 2008 

ο ΠΡΟΕΔΡΟΣ τΗΣ ΔΗΜΟΚΡΑτίΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 

ΟΙΚΟΝΟΜΙΑΣ ΑΠΑΣΧΟΛΗΣΗΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡΓ. ΑΛΟΓΟΣΚΟΥΦΗΣ ΦΑΝΗ ΠΑΛΛΗ - ΠΕΤΡΑΔΙΑ 

ΔΙΚΑΙΟΣΥΝΗΣ 

ΣΩΤΗΡΗΣ ΧΑΤΖΗΓΑΚΗΣ 

Θεωρήθηκε και τέθηκε η Μεγάλη Σφραγίδα 
του Κράτους 

Αθήνα, 21 Ιανουαρίου 2008 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΣΩΤΗΡΗΣ ΧΑΤΖΗΓΑΚΗΣ 

